《石岐旅馆汪山人携酒夜过》
明代·何吾驺

自挈青尊好，深杯夜问天。海涛奔足下，山影入灯前。

话旧寒更漏，披衣散暮烟。十千吾亦饮，拙性有谁怜。

作者简介：明广东香山人，字龙友，号家冈。万历四十七年进士。官少詹事。崇祯六年擢礼部尚书，旋入阁，与首辅温体仁不协，罢去。南明隆武帝召为内阁首辅。闽疆既失，赴广州，永历帝以原官召之，引疾辞去。有《宝纶阁集》。